Laugardaginn 4. maí verður haldinn stefnumótunarfundur með þátttöku starfsfólks , nemenda og foreldra / forráðamanna barna í Álfhólsskóla . Fundurinn verður haldinn í sal Hjalla . Starfsmenn , nemendur 6. – 10. bekkja og foreldrar / forráðamenn barna í Álfhólsskóla eru boðnir velkomnir á þennan fjórða stefnumótunarfund Álfhólsskóla . Vakin er sérstök athygli á því að nemendur í 6. til 10. bekk eru boðnir velkomnir á þennan fund , en skilyrði fyrir þátttöku þeirra er að foreldri / forráðamaður þeirra taki þátt í fundinum með þeim og skrái barn / börn sín til þátttöku . Sigrún Guðmundsdóttir og Hekla Hannibalsdóttir , kennarar , stýra vinnu fundarins sem hefst klukkan 9:00 og lýkur kl. 13:00 . Þátttakendum verður skipt upp í vinnuhópa og er mikilvægt að þátttakendur geti verið með allan tímann . Dagskrá fundarins verður samskipti og samstarf heimila og skóla . Guðni Olgeirsson , sérfræðingur hjá Mennta - og menningarmálaráðuneytinu , verður með erindi í upphafi dags og Þorsteinn Guðmundsson leikari og grínisti kemur með innlegg til að brjóta upp dagskrána . Stýrihópur um stefnumótun Álfhólsskóla mun móta stefnu skólans um samskipti út frá þeim gögnum sem verða afrakstur stefnumótunarfundarins 4. maí . Miðað er við að þeirri vinnu ljúki í lok þessa skólaárs .